b'\n_START_ARTICLE_\nGran Premi de Bahrain del 2011\n_START_SECTION_\nReincorporaci\xc3\xb3 i cancel\xc2\xb7laci\xc3\xb3 provisional\n_START_PARAGRAPH_\nDespr\xc3\xa9s d\'una reuni\xc3\xb3 del Consell Mundial de l\'Esport Automobil\xc3\xadstic a Par\xc3\xads el dimarts 8 de mar\xc3\xa7 es va anunciar que la decisi\xc3\xb3 sobre la possible reprogramaci\xc3\xb3 del Premi de Bahrain d\'aquest any es posposava fins a l\'1 de maig. Quan se li va preguntar si podria celebrar-se en una altra banda, Ecclestone va dir: "No necessitem una carrera alternativa en qualsevol lloc d\'Europa o en qualsevol altre lloc. Necessitem una carrera a Bahrain. Si el Pr\xc3\xadncep de la Corona \xc3\xa9s de l\'opini\xc3\xb3 que el seu pa\xc3\xads \xc3\xa9s capa\xc3\xa7 d\'albergar una carrera, aquesta tornar\xc3\xa0 a Bahrain ". _NEWLINE_A l\'\xc3\xbaltim moment, els organitzadors del Gran Premi de Bahrain van desistir de dur a terme la carrera despr\xc3\xa9s de la pol\xc3\xa8mica generalitzada dels seus problemes interns i que va causar molta confusi\xc3\xb3 arran de la seva possibilitat d\'ajornament i la filtraci\xc3\xb3 d\'informaci\xc3\xb3 sobre la idea de dur-se a terme en el mes de desembre.'